
KU AORISADA FAHAM WACAN IYO OALBI XAADIR AH 


















waxyaabaha soonka buriya, shar- 
ciga Islaamka uma aqoonsanayo 
in waxaa lala yimid ay yihiin soon 
sharci ah. Sidaa daraadeed qofka 
muslimka ahi isagoo aan niyo la 
imaan haddii uu iska daayo waxy- 
aabaha soonka jabiya oo dhan, sida 
cunidda, cabidda iwm, falkaa uu la 
yimid iyo rafaadkaa uu maray ma 
noqonayo mid loogu dhowaado Alle 
Subxaanahu Watacaalaa (SW), ajar- 
na kama helayo. Sida tusaale ahaan: 
dadka cunta joojinta sameeya mar- 
ka ay rabaan inay ka ashtakoodaan 
dhib ay tabanayaan, ama dadka raba 
inay iscaateeyaan, amaba duruufo 
kale oo haysta awgood isaga joojiy- 
ey waxyaabaha soonka jabiya. 


yahay cibaadooyinka kuwa ugu 
Ifadliga badan. Sharciguna wuxuu 
,soon u yaqaannaa in soon la niyay- 
'sto iyadoo Alle loogu dhowaanayo, 
lagana reebtoomayo oo la iska day- 
nayo waxyaabaha soonka burriya, 
inta u dhexaysa marka waagu baryo 
iyo marka qorraxdu dhacdo. Si loo 
helo oo loo gaaro ajarka wayn oo 
Ilaaheey uu ugu talagalay addooma- 
diisa soonka la yimaada, haddii aan 
lala imaan niyada soonka, ama aan 
laga reebtoomin waxyaabaha soon- 
ka buriya, sharciga Islaamka uma 
aqoonsanayo in waxaa lala yimid ay 
yihiin soon sharci ah. 


Soonku waa tiirka afaraad ee shanta 


tiir ee Islaamka. Wuxuuna ka mid 










Waxaa la soo dejiyey kitaabkii qatimay oo ugu 
dambeeyey kutubtii uu Ilaaheey soo dejiyey, 
waxaana lagu soo dejiyey Nabigii ugu 
dambeeyey Nebiyaasha Ilaahey (swt) uu soo diray 
waa Nabi Muhammad(swt). 


Kitaabkii Tawreet 
waxaa la soo dejiyey 
1 Ramadaan. 


Injiilna 

ElRamadaan 


Laylatul-qadrigu waa habeen ka khayr 
badan kun bilood (sideetan iyo sadex sano 
iyo afar bilood), waana habeen barakaysan 
Habeenkaasna wuxuu ku jiraa lOka bari 
ee ramadaanka ugu danbeeya. 


Zabuuma 
[ Ramadaan 


Qur’aankana 
9 Ramadaan 

WAA BISHIIXORAYNTA 

Waa bil habeen kasta oo ka mid ah Ilaaheey 
uu dad badan Naarta ka xoreeyo, qof kasta 
oo muslim ahina uu maalin iyo habeen kas- 
ta leeyahay duco laga ajiibayo (laga aqba- 
layo). 

WAA BISHA SHAYAADIINTA LA XIRO 

Waa bisha shayaadiinta oo dhan la xiro, al- 
baabada Naarta oo dhanna la xiro, albaaba- 
da Jannada oo dhanna la fiiro. Arrimahaas 
oo dhani waxay dhacaan oo la sameeyaa 
habeenka ugu horreeya bishaas. Rasuulku- 
na (saw) isagoo arrintaa ka hadlaya ayuu 
wuxuu yiri: 


dhibkiisu wuu ka yaraanayaa midkii uu 
wadey bishaa ka hor. Maadaama uu xiran 
yahayna dhibkiisu wuxuu la ekaanayaa 
hadba qofka uu rabo inuu dhibo inta 
soonkiisu uu awood leeyahay, oo qofkii 
soonkiisu dhamaystiran yahay oo xoog 
leeyahay wuxuu isaga celinayaa si uu- 
san iskaga celin karin qofka soonkiisu 
xosh-xoshka yahay. 

FADLIGA BISHA SHACBAAN 

In maalmo badan laga soomo bisha 
SHACBAAN: 

“Marka bisha Ramadaan soo gasho waxaa 
la furaa albaabada Jannada, waxaa la xiraa 
albaabada Naarta, waxaana sil-silado lagu 
xiraa shayaadiinta” 






Xadiisku wuxuu xusay in marka Rama- 
daanku soo galo shayaadiinta la xir-xirayo, 
marka la xirxirana way taag darraynayaan 
oo way daciifayaan, oo ma awoodayaan 
marka bishaas lagu jiro inay sameeyaan 
wixii ay samayn jireen marka aan bishaas 
lagu jirin. 

Xadiisku ma dhihin shayaadiinta waa la 
dilayaa ama way dhimanayaan, laaki- 
in waxaa kali ah oo uu yiri: waa la xir- 
xirayaa, shaydaanka xiranina waxaa dhici 
karta inuu wax dhibo oo haraati, iwm rido 
isagoo meeshiisa ku xiran, laakiin 


”Caa’isha (a.k.n) mar ay ka sheekaynaysay 
soonkii Rasuulka SS ayey waxay tiri: “Ma 
aanan arkin Rasuulku SS bil uu ka soon 
badnaa bisha Shacbaan.” 






Sidaa daraadeed walaalayaal waxaa naf- 
teyda iyo tiinaba ugu dardaarmayaa inaa 
bishaan ka faa’ideysano, oo aan soonka 
badino inteyna bishaan dhamaan, waayo 
xikmado badan ayaa ku jira soomida bi- 
sha Shacbaan waxaa ka mid ah: In ay kuu 
diyaar gareyneyso bisha Ramadaan. Yacni 
adigoo soonka la qabsaday ay bishii Rama- 
daan soo galeyso, saas daraadeed aan ka 
faa’ideysano fursadaan qaaliga ah! Wabi- 
laahi Towfiiq. 










WAAMAXAY WAAJIBAADKA SOONKA? 

Dunida aan maanta ku nool nahay wax wal- 
ba waajibaad bay leeyihii bal aan fiirino 
waajibaadka Ramadaanka waana kuwan 

1. Waxaa waajib ku ah qofka sooman inuu 
ka tago xanta iyo beenta, xantana waxaa la 
yiraahdaa in aad qof walaalkaa ah ama wa- 
laashaa ah aad ka sheegto wax uu dhibsan- 
ayo haba ahaato 

2. tilmaantaa. Namiimnimada oo ah war- 
ka loo kala qaado dadka dhexdiisa oo 
dabadeedna ay dadkii is dhexmaraan ama ay 
dhalato fidno iyo fasaad 

3. Lacnada (oo habaarida ah) 

4. Cayda waa inuu iska ilaaliyo oo aanu 
afkiisa ka oran eray xun noocuu doono ha 
noqdee isla markaana uusa dhageysan, ind- 
hihiisa waa inuusa xaaraan ku fiirin, carrab- 

MAXAA SOONKA BURIYA? 

1. Cunto iyo cabid kas ah, Alle waa naxa- 
riiste ka ugu wanaagsan sidaa daraadeedna 
qofka hadduu hilmaamo isgoo sooman inuu 
wax cabo ama cuno Alle wuu u ogolaaday 
soonkiisa inuu jira 

2. Galmada yacni adiggoo afadaada 
jaamacdo maalinnimo nooc kasta ha ahaa- 
tee, sidoo kale waa la mid ah manida (shah- 
wada) qofka sooman soo jeed kaga timaa- 
do. Laakiinse waxba kuma jabna inuu nin 
la fadhiisto afadiisa, dhunkado waayo tani 
aalaaba ma keento 


shahwo laakiinse haddii uusan qofku hanan 
karin naftiisa inuu ka dheeraado (afadiisa) 
inta maalinnimada ah. 

3. Irbadaha iyo faleebooyinka nafaqa sid- 
eyaasha ah. 

4. haweenka haddii uu ka yimaado dhiig 
caado ama mid dhalmo 5. Ismatajin kas ah, 
haddiise aan la iska keenin soonku kuma 
burayo 

5. ka bixidda diinta Islaamka (riddoobid), 
Allaa ka magan galnee 

SOONKA SUNNADA AH 

Soonkani waa sunne uu Nabigu (s.c.w) 
naf ahaantiisu soomay, Muslimiintana 
ku booriyey inay soomaan, inkastoo ajar 
weyni ku jiro, haddana waajib kuma 
aha inuu qofku soomo, waana kuwakan 
soonanka sunnada ah; 

1- Cashuura- 9ka iyo lOka bisha Muxarram 
dago 

2- Soomidda maalinta Carafaad, 9ka bisha 
xajka, haddii uusan qofku xaaji ahayn 

3- Soomidda maalmaha nayla qaadka 
(ayaamul bayd) 13ka 14ka 15ka bil dayax- 
eed kasta 

4- Lix maalmood oo laga soomo bisha 
Shawwaal (soon fur) 

5- Soomidda isniin iyo khamiis waliba 

6- Siddeedda maalmood ee ugu horreeya 
bisha xajka (carafo) 










SHURUUDAHASOONKA 


Shuruudaha uu ku ansixi karo soonku waa 
laba noox: 

Shuruudaha ansixidda oo ka dhigaya soom- 
idda ansax 

Shuruudaha aasaasiga ah oo la doonayo in 
lahelo la’aantoodana soonku qofku waajib 
ku ahayn 

SHURUUDAHA ANSIXIDDAIY0 AQBALIDDA SOONKA 

1- Inaad tahay Muslim, soomidda qofka 
gaalka ah ma aha ansax 

2- Inaad tahay daahir (haweenka) waa inay 
ka yihiin daahir caadada (xaydka) iyo (Ni- 
faaska) dhiiga la yimaada dhalmada 

3- Inaad niyaysato habeennimada soonka 
maalinta xigta, niyadduna waa inaan lagu 
dhawaaqin, maxaalkeeduna (booskeeda) 
waa qalbiga. Qofka walibana gaarkii buu 
u niyaysan haddiina uusan qofku horay 
uniyaysan xittaa haddii uu markaa ka af 
qabsado oo uu ka joogo dhammaan waxa 
ka reebban qofka sooman, soonkiisu ma 
ansaxayo 

4- Waa inaad tahay qaan gaar; Soonka lag- 
ama rabo ilmo aan baaluqin 

5- Inaad garowsantahay faral ahaanta soon- 
ka. 


6-Inaad fayowdahay oo aad caafimaad qabto; 
waa inaad ka maran tahay tabar darro gaarsiisan 
heerka ay shareecadu qofka ka cafido inuu soo- 
mo. 

QAYBAHA SUNNADA AH EE SOONKA 

1- Waa sunno inaad wax cunto ama cabto 
oogga ka hor (yacni inaad suxuurato) wa- 
low aad qaadato dhowr xabbo oo timir ah 
ama dhowr kabbo oo biyo ah. 

2- Waxaa sunno ah inaad dib dhigto sux- 
uunta oo aad qaadato wax yar ka hor 
waaberiga. 

3- Waxaa sunno ah in dhakhse loo afuro 
marka qorraxdu dhacdo, intaan salaadda la 
tukan, iyadoon lagu talax tagayn si waqti- 
ga salaadda loo dhowro 

4- waxaa sunno inaad afurka ku af billow- 
do timir ama biyo cad Rasuulkii Allena 
wuxuu yiri: (”Dadka khayr kama suu- 
layaan inta ay afurka dedjinayaan suxu- 
urashadana dib u dhigayaan”). 




FADLI6A RAMADAANKA 

Soonku wuxuu leeyahay fadli wayn, oo qormadeenan aan lagu soo wada koobi karin, 
laakiin waxaa qaarkiis faah-faahinaysa axaadiistan soo socota 


1) Soonka Jannada ayaa lagu galaa: wax- 
aa laga wariyey saxaabi la yiraahdo Abuu 
Umaama (a.k.n) in uu Rasuulka iS ku yiri: 
“Waxaad itustaa camal aan Jannada ku galo? 
markaas ayuu Rasuulku SS ku yiri: Soonka 
qabso, oo ka adkaaw, wax isaga la mid ahi 
ma jiraane”. 

2) Soonku waa gaashaan Naarta la iska xiji- 
yo: wuxuuna Rasuulka iS yiri “Soonka waa 
gaashaan uu addoonku iska xijiyo Naarta”. 
Soonku wuxuu kala dhex galaa addoonka 
sooman iyo Naarta, sidoo kale wuxuu ka 
hor istaagayaa waxyaabaha naftu jeceshahay 
oo Naarta darbigeeda ah. Naarta waxaa ood 
looga dhigay waxyaabaha naftu ay jecesha- 
hay, ayna u sahlan tahay inay ku dhaqaaqdo, 
sida waajibaadka oo laga tago iyo xaaraan- 
ta oo la iska dabaasho, ooddaa Naartuna 
waa mid jilicsan oo ay sahlan tahay in inta 
laga tillaabsado loo gudbo Naarta. Jannada 
laftikeedu way u baahan tahay soonka, sa- 
babtoo ah Jannada waxaa lagu wareejiyey 
oo darbi iyo xayndaab looga dhigay waxy- 
aabaha naftu dhibsato oo ku adag, soonku- 
na wuxuu nafta ka gooyaa waxyaabaha ay 
marka hore jeceshahay, oo loo yaqaan “Sha- 
hawaatka”, laakiin ay dib uga shallayso. laga 
soo degayo oo kale. 


Camalka Jannada lagu gaaraa wuxuu la 
mid yahay buur la fuulayo, midka Naarta 
lagu gaaraana wuxuu la mid yahay iyadoo 
buurta 

3) Dadka soomani waxay leeyihiin albaab 
albaabada Jannada ka mid ah, oo layiraah- 
do “Ray-yaan”, albaabkaa iyaga oo kaliya 
ayaa loo sii qabtay (loo xajisay), cid kalena 
ka gali mayso, sida ku xusanba xadiis ay 
Bukhaari iyo Muslim wada wariyeen. 

4) Soonka iyo Qur’aanku waxay u shafeeco 
qaadaan qofka sooman, oo Ilaaheey ayey 
kala hadlaan iyadoo soonku leeyahay: Ilaa- 
heyoow waxaan anigu u diiday raashinkii- 
sii iwm, ee shafeeca qaadka aan u shafeeco 
qaadayo iga yeel. Qur’aankuna uu leeya- 
hay: Ilaaheyoow waxaan u diiday hurdadi- 
isii oo aniga aqrintayda ayuu ku soo jee- 
day, markaa ayaa Ilaaheey shafeecadooda 
aqbalayaa oo Jannadiisa galinayaa. Qofkii 
wanaag sameeyey oo Qur’aan ku soo jeed- 
ay xaaladdiisu waa middaa quruxda badan 
oo aan xusnay, laakiin qofkii ku soo jeeday 
turub, dubnad, filin iwm, waa inuu ogaado 
in waxyaabahaasi aysan Alle SW Janno uga 
codsan karin, waxay ay qaban karaanna 
waa lala wada socdaa. 




Laylatul-Qadriga waa habeen fadligiisu aad iyo aad u wayn yahay, 

waxaa ka mid ah 


(1) waa habeen camalka la qabtaa uu ka 
diayr badan yahay midka la qabto kun 
uilood (yacni 83 sanno iyo 4 bilood) oo 
labeenkaas uusan ku jirin. 

- 

2) waa habeenkii Quraanka Lawxul-Max- 
[fuudka laga soo dejiyey, iyadoo la keenay 
meel la yiraahdogurigii Cizziga iyo 
Sharafta, dabadeedna qayb-qayb Nabiga W 
loogu soo dejiyey, muddo saddex iyo la- 
baatan sano gudohood ah. 

(3) waa habeenka Lawxul-maxfuudka laga 
soo dejiyo oo laga soo qaado sannadka 
waxyaabaha dhacaya, sida wixii dhiman- 
aya, wixii dhalanaya, risiqa iwm, iyadoo 
loo keenayo oo loo dhiibayo malaa’igta u 
xilsaaran arintaas. 


(4) Waa habeen malaa’igta la soo dejiyo, 
iyadoo uu ka mid yahay Malaku Jibriil, 
habeenkaa Allaah (swt) ayaa karaameeyey, 
kitaabkiisa ku xusay. Waxaana qof kasta 
oo muslim ah u haboon ah inuu ku dadaalo 
sidii uu u haleeli lahaa habeenkaas qaaliga 
ah, oo uusan u seegi lahayn, habeenkaasi 
waa habeen Ilaaheey uu ummaddaan u gaar 
yeelay, qofkii haleelana khayr dhamaantiis 
ayuu haleelay. 

Rasuulkuna 3? isagoo fadliga habeenkaas ka had 
laya ayuu wuxuu yiri: 

“Qofkii Laylatul-Qadriga kaca (yacni habeen- 
kaa cibaado sameeya) isagoo aaminsan, ajar 
iyo xasanaadna Ilaahey ka dalbanaya waxaa 
loo dhaafayaa dambigiisii hore [Waxaa 
wariy ^^^ikhaari^ iyo Muslim] 
















Habeenkaas maadaama uu yahay mid fadli 
wayn leh, ahna mid aad iyo aad qofka mus- 
limka ah ugu muhiim ah, ayaa asaxaabtu 
waxay jeclaysteen inay ogaadaan habeenka 
uu yahay, qaar iyaga ka mid ahi waxayba 
ku riyoodeen inay ku jirto tobanka ugu 
dambeeya soonka, markaa ayaa Nabiga $ 
wuxuu yiri: 

“Ku dadaala Laylatul-Qadriga habeen- 
nada tirada is-dheer (kisiga) ah, sida 21, 

23, 25, 27, iyo 29, oo ku jiraan tobanka ugu 
dambeeya Ramadaanka.” [Waxaa wariyey 
Bukhaari iyo Muslim] 


♦ 


Markii uu Rasuulku ^S sidaas yiri ayaa 
waxaa la ogaaday inay ku jirto tobanka ugu 
dambeeya soonka, gaar ahaan habeenna- 
da kisiga ah, laakiin axaadiista badankood 
waxayba sii cayimeen oo ay sheegeen inay 
tahay habeenka 27-aad, iyo kuwa kaleba 
waxaa haboon in dadaal dheeraad ah la 
sii-siiyo, oo si fiican loogu dadaalo, iyadoo 
cibaado lagu soo jeedayo. 


HADAAN OGAADO HABEENKA 
LEYLATUL QADRIGA MAXAA LEEYAHAY? 

Maadaama asaxaabtu aysan ogolayn in 
waqti muhiimaddaas lehi uu dhaafo, ayaa 
Caa’isha oo ahayd xaaskii (sowjadii) Nabi- 
ga waxay Rasuulka ^S ku tiri: Haddii aan 
ogaado habeenka uu yahay Laylatul-Qad- 
rigu maxaan leeyahay? Markaas ayuu ku 
yiri: 


Waxaa aqrisaa ducadatan: 




“ALLAAHUMMAINNAKA CAFUW- 
WUN, TUXIBBUL CAFWA, FACFU 
CANNII” 


m 




.oo ay macnaheedu tahay 


“Ilaaheeyoow waxaad tahay Ilaah cafin 
badan, jecelna cafinta, ee i cafi.” 

[Waxaa xaddiiska wariyey Axmed Ibnu 
Maajah iyo Tarmidi] 









MAXAA SAMENKARTAA RAMADANKA 



U soom Alle Tuko salaadah Baro ama 

dartii wajibka xiligeeda aqri quranka 




Badso sadaqa 
bixinta 


Kabaro dintada 
wax badan 







Fidrada macnaheeda: 

Waa sadaqo labixiyo soonka markii la furo. 






FIDRADA WAAJIBNIMADEEDA 
WAXA CADAYN U AH: 


Cabdullaahi Ibnu cabaas wuxuu yiri (Allah 
haka raali noqdo) Nabiga® wuxuu nagu 
waajibiyay fidrada wuxuuna yiri waxay 
daahirinaysaa qofki soomanaa qaladyadi ka 
dhacay sida hadaladii macna la’aanta ahaa 
iyo caayda iyo wixii la mid ah.(l) 

WAQTIGA AY WAAJIBTOIY0 QOFKA AY KU 
WAAJIBTO 

Waxay wajibtaa maalinka ugu danbeeyo 
bisha soon,(2) (asxaabta rasuulka S8 wax- 
aa ka sugnaatay inay bixiyeen maalin ama 
laba maalmood ka hor maalinka ciida ah,(3) 
waxaa ugu danbaysa bixinteeda marka 
salada ciida lagalo),waxay ku waajibtaa 
qofkasta oo muslim ah oo haysta wuxuu 
cuno asaga iyo dadka uu masuulka lcayahay 
maalinka ciida ah iyo habeenkeeda wax ka 
dheeraad ah.(4) 

CABIRKA LA BIXINAAYOIY0 
NOOCYADA LAGU BIXINAAYO 

Abii saciidul khudri alaha ka raali noqdee 
wuxuu yiri waxaanu ahayn kuwa bixiya 
xiligi nabiga S8 (saac oo raashin ah)(5) saa- 
cu wuxuu u dhigmaa labo kiilo iyo afartan 
garaam, cuntada la bixinayo waa cuntada 
dadka badankii cunaan sida bariiska, 

baastada, burka, sonkorta, qamadiga.... 
i.w.m.(6) Nabiga ^8 iyo asxaabtiisa alaha 
ka raali noqdee kama sugnaanin inay lacag 
ku bixiyeen taa macnaheeda wuxuu yahay 
lacag laguma bixin karo, laakiin lacagta aad 
ku bixiseen waa in raashin loogu gadaa ma- 
saakiinta, ee aanan lagu siin lacag cadaan 

YAA LA SIINAYAA 

Qofkasta oo miskiin ah iyo todobada kale 
ee ay aayda sheegtay,(7) waxaan ajar 
badan, oo waliba afdal ah inaad siiso ma- 
saakiinta magaalada kula joogo,(8) mi- 
skiinka waa qofkasta oo wixiisa aysan ku 
filnayn. 

SEE L00 BIXINAYAA 

Qofkasta inuu raadiyo miskiinka(9) 

1 ehelkiisa. 

2 dariskiisa. 

3 qoflcasta oo muslima ah. 

Fure 

Abuu Daawuud 1371'. Can Ibnu Cabaas. 

Ibnu Qudaama/m Almuqnii Kitaabka 2 fasal waqtu 
wujuub zakam alfitir. 

Albukhaari Can Naafic Can Ibnu Cumer. 
Almajmuuc LiANnawawii Kitaabka 6. 

fSHISrt 1414. 

Iclaam Almuwaqiciin Li Ibnu Qayim Kitaabka 2. 
Alum li Alshaaficii baab daycatu Zakaatu Alfitir 
qabla qasmihaa. 

Muwata’a Maalik Kitaabka 1 Baab fii ikhraaj al- 
musaafir zakaat alfitir. 

Almukhtasar Li Alshaaficii walmajmuuc Li AN- 
nawawii Kitaabka 6. 

“Ragga wax Sadaqaysta iyo Haweenka wax 
Sadaqaysta oo Eebana Amaah wanaagsan 
Amaaahiya (waa Sadaqada) waa loo 
laablaabi, waxayna leeyihiin Ajri sharaf leh” 


(Quran 57:18) 















m m 

•- [»/ « s 


•K AREEM* 



















wajibad.wordpress.com 

horseedmedia.net 

















IIDA 

Xukunkeeda 



